Souvankham Thammavongsa

Si Souvankham Thammavongsa sarong taga-Laos asin taga-Kanada na manrarawitdawit asin parasurat nin halipot na osipon. Kan 2019, nanggana siya nin O. Henry Award para sa halipot niyang istorya, an "Slingshot", na napublikar sa Harper's Magazine,  asin kan 2020 ang saiyang koleksyon nin halipot na osipon How to Pronounce Knife nanggana nin Giller Prize. 

 Buhay 
Si Thammavongsa namundag sa kampo nin mga refugee kan mga Lao sa Nong Khai, Thailand kan 1978.  Siya asin an saiyang mga magurang pinapadrinohan nin pamilya sa Kanada kan siya sarong taon pa sana.  Siya nagdakula asin nagklase sa Toronto, Ontario. 

Siya man dae nagkua nin kursong MFA, asin sabi niya na nanodan niya magsurat sa pagbabasa. Kaiba sa mga paborito niyang parasurat sina Alice Munro, Carson McCullers, Flannery O’Connor, asin Tennessee Williams.  

An saiyang inot na libro, Small Arguments, nanggana nin ReLit Award kan 2004. 

An saiyang pangaduwang libro, Found, ginibuhan nin halipot na pelikula ni Paramita Nath.

An saiyang pangatulong libro, Light, nanggana nin Trillium Book Award para sa mga Rawitdawit kan 2014.

An saiyang halipot na osipon, "How to Pronounce Knife", na-shortlist para sa 2015 Commonwealth Short Story Prize hali sa 4,000 na entra.

Kan 2016, duwa sa saiyang istorya, "Mani Pedi" asin "Paris", na longlist sa the Journey Prize. "Journey Prize longlists Souvankham Thammavongsa twice." Lao American Review. Nakua Nobyembre 30, 2017.

An saiyang inot na koleksyon nin mga halipot na osipon, an How to Pronounce Knife, naipublikar kan 2020. "47 works of Canadian fiction to watch for in spring 2020". CBC Books, Pebrero 5, 2020. An Australyanong kritiko sa literary na si Kerryn Goldsworthy, sinurat patungkol sa mga osipon na "an lenggwahe ekonomikal alagad emosyonal."  Sa libro, gikan sa  saiyang pagdakula bilang sarong aking babayi nin mga immigranteng taga-Laos an paggibo kan 14 na istorya, kada saro patungkol sa pagiging dayuhan asin pagkakairibanan.  An libro na-shortlist sa Giller Prize "3 novels, 2 short story collections shortlisted for $100K Scotiabank Giller Prize". CBC Books, Oktubre 5, 2020., asin nanggana nin award kan Nobyembre 9, 2020. Kan 2021, an libro nanggana nin 20,000 Canadian Dollars Trillium Book Award,  asin na-shortlist na finalist sa Danuta Gleed Literary Award kan 2021. Vicky Qiao, "Jack Wang wins $10K Danuta Gleed Literary Award for best first short story collection for We Two Alone". CBC Books, Mayo 28, 2021.

Si Thammavongsa sarong hurado para sa 2021 Griffin Poetry Prize  

Siya man naging bisitang editor kan 2021 Best Canadian Poetry 

 Mga Gibo 

 Koleksyon nin mga Rawitdawit 
 Small Arguments (Pedlar Press, 2023)
 Found (Pedlar Press, 2007)
 Light (Pedlar Press, 2013)
 Cluster (McClelland & Stewart /  Penguin Random House, 2019) "20 works of Canadian poetry to check out in spring 2019". CBC Books, Enero 25, 2019.

 Halipot na Osipon 

 "Ewwrrrkk" (Joyland Magazine, 2015)
 "Mani Pedi"  (The Puritan, 2015)
 How to Pronounce Knife.  (Granta, #141 special Canada, 2017, pp 168 – 173, with a photo of her and her family 1983)
 How to Pronounce Knife. Stories. Penguin (2020, 192 pp)
 "Good-Looking" (The New Yorker, 2021)

 Mga Toltolan 

Kategorya:1978 nagkamurundag
Kategorya:Manrarawitdawit
Kategorya:Babaying taga-Laos na Parasurat
Kategorya:Manrarawirdawit na taga-Laos
Kategorya:Babaying Manrarawitdawit
Kategorya:Babaying Manrarawitdawit na taga-Laos
Kategorya:Babaying Parasurat